HR Službeni list Europske unije C 165/5

Objava zahtjeva za izmjenu u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2015/C 165/06)

Ova je objava temelj za podnošenje prigovora na zahtjev za izmjenu u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA ODOBRENJE VEĆE IZMJENE SPECIFIKACIJE PROIZVODA ZA ZAŠTIĆENU OZNAKU IZVORNOSTI/ZAŠTIĆENU OZNAKU ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„LIMONE DI SIRACUSA”

EU br.: IT-PGI-0105-01300 – 19.1.2015

ZOZP ( ) ZOI ( X )

1. Skupina koja podnosi zahtjev i legitimni interes

Consorzio di tutela del Limone di Siracusa IGP [udruga za zaštitu ZOI-a „Limone di Siracusa”] Adresa: C/o SOAT di Siracusa Via De Caprio 57 – 96100 Siracusa

Udruga za zaštitu ZOI-a „Limone di Siracusa” ovlaštena je podnijeti zahtjev za izmjenu u smislu članka 13. stavka 1. Odluke Ministarstva poljoprivrede, prehrane i šumarstva br. 12511 od 14. listopada 2013.

2. Država članica ili treća zemlja

Italija

3. Izmjena specifikacija proizvoda odnosi se na

—

☐

—

☒

—

☐

—

☐

—

☒

—

☐

—

☒

—

☒

4. Vrsta izmjene/a

—

☒

—

☐

5. Izmjena/e

Opis proizvoda

— Brišu se datumi završetka razdoblja berbe za sorte „Primofiore”, „Bianchetto” ili „Maiolino” i „Verdello”. Ova je izmjena opravdana iznimnom varijabilnošću raznih klimatskih i trgovinskih čimbenika, a njome se omogućuje da se voće koje udovoljava zahtjevima iz specifikacije bere izvan razdoblja određenog datumima iz sadašnje specifikacije.

— U članak 2. predmetne specifikacije umeće se sljedeći stavak: „Ne dovodeći u pitanje zahtjeve za pojedinačne tipove voća, voće kategorija, kalibra, boja kore, masa i veličina različitih od onih prethodno opisanih može – kada se upotrebljava isključivo za preradu – biti zaštićeno u okviru ZOI-a ‚Limone di Siracusa’. To se voće ne smije prodavati krajnjim potrošačima.”

Ovom se izmjenom omogućuje proizvođačima ispunjavanje sve većih zahtjeva koje na ZOI „Limone di Siracusa” postavlja prerađivačka industrija, a osobito proizvođači soka, sladoleda i slastica. Toj su prerađivačkoj industriji važna senzorska (organoleptička) svojstva tih proizvoda, a ne toliko trgovinski aspekti poput kalibra, boje kore te ocjena klase poput „extra” i „prime”. Stoga je ova izmjena usmjerena na zadovoljavanje potreba toga tržišta dok se u isto vrijeme svojstva ZOI-a „Limone di Siracusa” zadržavaju za svježe proizvode koji se kao takvi prodaju krajnjim potrošačima.

Metoda proizvodnje

Posljednja rečenica članka 6. predmetne specifikacije, „Najveća dozvoljena proizvodnja limuna iznosi 29 tona po hektaru za čitavu poljoprivrednu godinu, uključujući voće iz svih razdoblja cvatnje.”,

izmijenjena je i glasi:

„Najveća dozvoljena proizvodnja limuna za izravnu potrošnju iznosi 29 tona po hektaru za čitavu poljoprivrednu godinu, uključujući voće iz svih razdoblja cvatnje.”

Iz te je rečenice sada jasno da se najveća dozvoljena proizvodnja odnosi isključivo na izravnu potrošnju. To se ograničenje ne odnosi na proizvodnju voća „Limone di Siracusa” za preradu.

Postupci nakon ubiranja ljetine, pakiranje i označivanje

Umetnut je izraz „nakon ubiranja ljetine zabranjena je upotreba voskova i umjetnih fungicida”. Odluka o zabrani tih tvari u skladu je s novim tržišnim kretanjima.

Za voće koje ide u preradu donesena su posebna pravila za pakiranje i označivanje kako bi se jamčila sljedivost i podrijetlo voća i kako bi se osiguralo da se proizvod „Limone di Siracusa” koji je proizveden za prerađivačku industriju može lako prepoznati.

Logotip

Proizvođači su zatražili da se logotip koji se sada nalazi u specifikaciji zamijeni modernijim na kojemu se nalazi i tekst „ZOI”. S tehničke strane, taj je novi logotip za upotrebu kod svih načina tiska i formata prikladniji od sadašnjega kod kojega tekst „Limone di Siracusa” zauzima samo malen dio čitavog logotipa pa je teško čitljiv, osobito kada se tiska u malenom formatu.

Zato se logotip:

zamjenjuje sljedećim:

Specifikacija sadržava detaljan tehnički opis značajka novoga logotipa.

Ažuriranje zakonodavstva

Budući da se pravo EU-a o označivanju i prezentiranju hrane za krajnju potrošnju neprestano ažurira, rečenica iz članka 8. predmetne specifikacije, koja glasi:

„Za pretpakirane proizvode u smislu Direktive 79/112/EEZ pored svih podataka predviđenih zajedničkim standardima kvalitete mora se naznačiti i neto masa.”,

izmijenjena je brisanjem upućivanja na Direktivu 79/112/EEZ i sada glasi:

„Za pretpakirane proizvode kako su definirani pravom EU-a pored svih podataka predviđenih zajedničkim standardima kvalitete mora se naznačiti i neto masa.”

JEDINSTVENI DOKUMENT

„LIMONE DI SIRACUSA”

EU br.: IT-PGI-0105-01300 – 19.1.2015

ZOZP ( ) ZOI ( X )

1. Naziv

„Limone di Siracusa”

2. Država članica ili treća zemlja

Italija

3. Opis poljoprivrednog ili prehrambenog proizvoda

3.1. Vrsta proizvoda

Razred 1.6. Voće, povrće i žitarice, svježe ili prerađene

3.2. Opis proizvoda na koji se odnosi naziv iz točke 1.

Zaštićena oznaka zemljopisnog podrijetla „Limone di Siracusa” smije se upotrebljavati isključivo za kultivar „Femminello” i njegove klonove koji svi pripadaju botaničkoj vrsti Citrus limon (L.) Burm, a uzgajaju se u posebnim voćnjacima na području pokrajine Sirakuza, kako je definirano u točki 4.

Slijede svojstva tih različitih tipova plodova, ovisno o vremenu berbe:

„Primofiore”: plodovi ubrani nakon 1. listopada, odlikuju ih sljedeća svojstva:

Boja kore : svjetlozelena do limunžuta, oblik : eliptičan, veličina : srednje veliki do veliki plodovi, masa voća : ne manje od 100 g, meso (pulpa) : svjetlozelene do limunžute boje, sok : limunžute boje, minimalni sadržaj bistroga soka : > 34 % mase, vrijednost Brixa za pulpu : > 7, kiselost : > 6 %.

„Bianchetto” ili „Maiolino” (ili proljetni limun): plodovi ubrani nakon 15. travnja, odlikuju ih sljedeća svojstva:

Boja kore : svjetložuta, oblik : eliptičan ili jajast, veličina : veliki plodovi, masa voća : ne manje od 100 g, meso (pulpa) : žute boje, sok : limunžute boje, minimalni sadržaj bistroga soka : > 30 % mase, vrijednost Brixa za pulpu : > 6,5, kiselost : > 5,5 %.

„Verdello” (ili ljetni limun): plodovi ubrani nakon 1. srpnja koje odlikuju sljedeća svojstva:

Boja kore : svjetlozelena, oblik : eliptično-sferičan, veličina : srednje veliki plodovi, masa voća : ne manje od 100 g, meso (pulpa) : limunžute boje, sok : limunžute boje, minimalni sadržaj bistroga soka : > 25 % mase, vrijednost Brixa za pulpu : > 6, kiselost : > 5,5 %.

Plodovi prihvatljivi za zaštićenu oznaku zemljopisnog podrijetla „Limone di Siracusa” moraju se na tržište stavljati kao svježe voće ocijenjeno klasom „extra” ili „prime”. Prihvatljive su veličine: 3, 4 i 5.

Ne dovodeći u pitanje zahtjeve za pojedinačne tipove voća, voće kategorija, kalibra, boja kore, masa i veličina različitih od onih prethodno opisanih može – kada se upotrebljava isključivo za preradu – biti zaštićeno u okviru ZOI-a „Limone di Siracusa”. To se voće ne smije prodavati krajnjim potrošačima.

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

—

3.4. Posebni proizvodni postupci koji se moraju provesti na određenom zemljopisnom području

Svi proizvodni postupci proizvoda „Limone di Siracusa” moraju se odvijati na određenom zemljopisnom području.

Plodovi se moraju sa stabla brati ručno. Plodovi se smiju sa stabla skidati pomoću škara za berbu kojima se reže peteljka.

Plodovi se beru izravno sa stabla tradicionalnim metodama kada dostignu razinu zrelosti kojom se osiguravaju senzorske (organoleptičke) i estetske kvalitete.

Najveća dozvoljena proizvodnja limuna za izravnu potrošnju iznosi 29 tona po hektaru za čitavu poljoprivrednu godinu, uključujući voće iz svih razdoblja cvatnje.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

Nakon ubiranja ljetine zabranjena je upotreba voskova i umjetnih fungicida.

Materijal pakiranja može biti karton, drvo i plastika. Mogu se upotrebljavati pakiranja od reciklirane plastike. Odobrena pakiranja obuhvaćaju mrežice i vrećice s plastičnom vrpcom pričvršćenom za mrežicu.

3.6. Posebna pravila za označivanje proizvoda na koji se odnosi registrirani naziv

Obvezno je vidljivim i čitljivim tiskom barem na jednoj strani pakiranja neizbrisivim tiskom izravno na pakiranju ili na etiketi koja je njegov sastavni dio ili je sigurno pričvršćena za pakiranje navesti: sortu, podrijetlo, klasu, veličinu i seriju. Kod voća koje se prodaje nezapakirano, svaki plod mora nositi naljepnicu.

Sva pakiranja i omoti moraju nositi logotip „Limone di Siracusa”.

Voće za preradu ne smije se prodavati u maloprodaji ni zapakirano. Ono se može prodavati u rinfuzi, bez naljepnica, u pakiranjima ili spremnicima koji nose barem na jednoj svojoj strani vidljivim i čitljivim tiskom neizbrisivim tiskom izravno na pakiranju ili na etiketi koja je njegov sastavni dio ili je sigurno pričvršćena za pakiranje otisnute sljedeće podatke: sortu, podrijetlo, klasu, veličinu i seriju. Ono se može isporučiti i u rinfuzi u posebnim sanducima, u kojima se ne smiju transportirati nikakvi drugi plodovi osim limuna ZOI-a „Limone di Siracusa”. Pritom u tome slučaju u dokumentima potrebnima za njihov prijevoz mora pisati: „Limone di Siracusa IGP destinato alla trasformazione” („ZOI Limone di Siracusa za preradu”) i mora se navesti: sorta, razdoblje cvatnje, klasa, veličina i serija.

Zabranjeno je dodavati bilo kakve druge podatke ili opise – osim onih izričito propisanih – što uključuje pridjeve poput fine (visoka kvaliteta), superiore (vrhunska kvaliteta), selezionato (poseban odabir), scelto (birani plodovi) itd. Zabranjeno je korištenje pohvalnih izraza.

4. Sažeta definicija zemljopisnog područja

Zemljopisna uzgojna zona za ZOI „Limone di Siracusa” obuhvaća sljedeće općine: Augusta, Melilli, Sirakuza, Avola, Noto, Rosolini, Floridia, Solarino, Sortino i Priolo Gargallo. To zemljopisno područje ne proteže se dalje od 10 km od obale Jonskog mora i ne zalazi u nadmorske visine više od 210 metara. Na sjeveru je ograničeno na jug okrenutim dolinama uz vodotok Porcaria, a na jugu dolinama uz rijeku Tellaro.

5. Povezanost sa zemljopisnim područjem

Proizvod „Limone di Siracusa” karakterizira njegov visok sadržaj soka, njegovi srednje veliki do veliki plodovi i cjelogodišnje razdoblje berbe. Te se posebnosti mogu pripisati klimatskim i uvjetima tla toga područja te kvalitetama kultivara koji se uzgaja u uzgojnom području. „Limone di Siracusa” uzgaja se uz sicilijansku obalu i u nekim ograničenim područjima unutrašnjosti kopna oko dolina i rijeka koje obilježavaju pokrajinu Sirakuza. Analiza prosječnih temperatura zabilježenih na obalnoj zaravni pokrajine Sirakuza otkriva da je klima toga područja blaga od listopada do ožujka i suha od travnja do rujna. U čitavom je tome području tlo izuzetno plodno, više ili manje duboko i bogato hranivima i organskom tvari.

Odlučujući čimbenik za uzgoj limuna je voda. U području uzgoja proizvoda „Limone di Siracusa” opskrbu vodom – osim što ona dolazi iz površinskih vodotokova – osigurava veliki podzemni riječni bazen Hiblejske visoravni, što je najveća prirodna zaliha vode na Siciliji. Dostupnost vode, zajedno sa zračnom vlagom, igra odlučujući ulogu u određivanju kvalitete plodova „Limone di Siracusa”. Upravo izostanak stresa zbog suše, kao i prosječna zračna vlaga, omogućuju uzgoj sočnijih plodova pravilnijeg oblika i nježnije kore koji se usto mogu brati 12 mjeseci godišnje.

Sicilija se ponosi svojom tradicijom uzgoja agruma, a poštivanje drevnih načina uzgoja tih biljaka –koje se prenosi s koljena na koljeno – i dan danas je živo u pokrajini Sirakuza, a na njemu se temelji stvaranje jedne prave specijalističke škole uzgoja limuna „Limone di Siracusa”.

Upućivanje na objavu specifikacije

(članak 6. stavak 1. drugi podstavak ove Uredbe (2))

Ministarstvo je pokrenulo nacionalni postupak prigovora uz objavu prijedloga za registraciju zaštićene oznake zemljopisnog podrijetla „Limone di Siracusa” u Službenom listu Talijanske Republike br. 286 od 10. prosinca 2014.

Čitav tekst predmetne specifikacije proizvoda dostupan je na sljedećoj mrežnoj stranici: http://www.politicheagricole.it/flex/cm/pages/ServeBLOB.php/L/IT/IDPagina/3335

ili alternativno:

izravno na naslovnici Ministarstva poljoprivrede, prehrane i šumarstva (www.politicheagricole.it) odabirom „Prodotti DOP IGP” (gornji desni dio zaslona), zatim odabirom „Prodotti DOP IGP STG” (na lijevoj strani zaslona) i na kraju odabirom „Disciplinari di Produzione all’esame dell’UE”.

(1) SL L 343, 14.12.2012., str. 1.

(2) Vidjeti bilješku 1.